钦定古今图书集成/历象汇编/庶征典/第007卷 > 《农政全书》 > 《论杂虫》
## 钦定古今图书集成/历象汇编/庶征典/第007卷 > 《农政全书》 > 《论杂虫》

“水蛇蟠”在芦青高处，主水高若干，涨若干，回头望下
水即至，望上稍慢。

水蛇及白鳗入虾笼中，皆主大风水作。

春暮暴暖，屋木中出飞蚁，主风雨。平地蚁阵作亦然。
鳖探头占晴雨。谚云：“南望晴，北望雨。”

田角小螺儿名曰“鬼蛳”，浮于水面，主有风雨。

石蛤，虾蟆之属，叫得响亮，主晴。谚云：“杜蛤叫三通，不
用问家公”言报晚晴有准也。

田鸡喷水叫主雨。

蚱蜢、蜻蜓、黄虻等虫，在小满以前生者，主水，俗呼“是
鱼，口中食”，谓其才经风雨，俱死于水故也。

黄梅三时内，虾蟆尿曲有雨，大曲大雨，小曲小雨。
二蚕初出，变化得多，主水。

蚯蚓俗名“曲蟺”，朝出晴，暮出雨。

《夏至日》蟹到岸。《夏至后》水到岸。